लेंदन में मैदानकर्मियों को पिच में जरूरी नमी बरकरार रखने के लिए बहुत मेहनत करनी पड़ रही है। ऐसे में भारतीय प्रबंधन दूसरे टेस्ट में ऑफ स्पिनर रविचंद्रन अश्विन के साथ दूसरे स्पिनर को भी उतारने की संभावना तलाश रहा है। हालांकि सबकुछ पिच और गुरुवार के मौसम पर निर्भर करेगा। भारत अगर दो स्पिन गेंदबाज़ों के साथ उतरेगा तो ऐसे में हार्दिक पांड्या का बाहर बैठना लगभग-लगभग तय हो जाएगा। वैसे भी हार्दिक पांड्या ने दूसरी पारी में भले ही 31 रन की पारी खेली हो, लेकिन वो मैच में गेंदबाज़ी से एक भी विकेट लेने में सफल नहीं हो सके थे।